
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 30
din 26 februarie 2015
privind aprobarea structurii reţelei şcolare a unităţilor de învăţământ preuniversitar din
 Municipiul Sighişoara pentru anul şcolar 2015 - 2016
Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3019/III/09.02.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând adresa nr. 1069/25.11.2014 a Inspectoratului Şcolar Judeţean Mureş, înregistrată la Municipiul Sighişoara cu nr. 25.730/25.11.2014, prin care se solicită proiectul privind reorganizarea reţelei şcolare a unităţilor de învăţământ preuniversitar;

Având în vedere Avizul conform privind reţeaua şcolară de pe raza Municipiului Sighişoara, emis de Inspectoratul Şcolar Judeţean Mureş, cu numărul 1.069/26.01.2015, înregistrat la Municipiul Sighişoara cu numărul 2.804/05.02.2015;

Având în vedere prevederile art. 61, alin. (2) din Legea nr. 1/2011, Legea educaţiei naţionale, cu modificările şi completările ulterioare, cu referire la reţeaua şcolară, coroborate cu prevederile art. 22 din Ordinul Ministerului Educaţiei Naţionale nr. 4894/2014 pentru aprobarea Metodologiei privind fundamentarea cifrei de şcolarizare pentru învăţământul preuniversitar de stat finanţat de la bugetele locale şi de la bugetul de stat şi emiterea avizului conform, în vederea organizării reţelei unităţiilor de învăţământ preuniversitar pentru anul şcolar 2015-2016;

Văzând Raportul de Specialitate al Serviciului Relaţii Publice, înregistrat cu nr. 3024/III/09.02.2015, prin care se propune aprobarea structurii reţelei şcolare a unităţilor de învăţământ preuniversitar din Municipiul Sighişoara, în anul şcolar 2015-2016, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În baza art. 36 (6) lit. „a” pct. 1, art. 45 (1) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. Se aprobă structura reţelei şcolare a unităţilor de învăţământ preuniversitar din Municipiul Sighişoara pentru anul şcolar 2015-2016, conform anexei, care face parte integrantă din prezenta hotărâre.
Art. 2. Prezenta se comunică Inspectoratului Şcolar Judeţean Mureş, cu sediul în Târgu Mureş, str. dr. Victor Babeş nr.11, judeţul Mureş.
Art. 3. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Serviciul Relaţii Publice şi directorii unităţiilor de învăţământ preuniversitar din Municipiul Sighişoara.
Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Serviciul Relaţii Publice;

  1 ex. Inspectoratul Şcolar Judeţean Mureş;
13 ex. Unităţile de învăţământ preuniversitar.
21 ex. 

A.B./G.V.

